b'\n_START_ARTICLE_\nThe Amazing Spider-Man\n_START_PARAGRAPH_\nThe Amazing Spider-Man (liet. Nuostabusis \xc5\xbdmogus-voras)\xc2\xa0\xe2\x80\x93 JAV komiks\xc5\xb3 knyga, leid\xc5\xbeiama \xe2\x80\x9eMarvel Comics\xe2\x80\x9c, pristatanti i\xc5\xa1galvoto superherojaus \xc5\xbdmogaus-voro nuotykius._NEWLINE_Komiksas buvo prad\xc4\x97tas leisti nuo 1963\xc2\xa0m. ir pasirodydavo kiekvien\xc4\x85 m\xc4\x97nes\xc4\xaf, kol 1999\xc2\xa0m. buvo pakartotinai paleista nauja numeravimo tvarka. 2003\xc2\xa0m. serijos gavo v\xc4\x97l pirmo tomo numeracijos tvark\xc4\x85. Leidinys retsykiais yra leid\xc5\xbeiamas kas dvi savaites ir buvo leistas tris kartus \xc4\xaf m\xc4\x97nes\xc4\xaf nuo 2008 iki 2010. Filmas, pavadintas \xc5\xa1io komikso vardu, pasirodys 2012\xc2\xa0m.\n_START_SECTION_\nLeidimo istorija\n_START_PARAGRAPH_\nVeik\xc4\x97jas buvo sukurtas Stan Lee ir Steve Ditko, jie kartu suk\xc5\xabr\xc4\x97 38 numerius nuo 1963 iki 1966. Ditko paliko po 38-o numerio, bet Lee liko kaip ra\xc5\xa1ytojas iki 100-ojo numerio. Nuo tada daug daug ra\xc5\xa1ytoj\xc5\xb3 ir dailinink\xc5\xb3 perimin\xc4\x97jo komikso redagavim\xc4\x85.\n_START_SECTION_\n1960\xc2\xa0m.\n_START_PARAGRAPH_\nPirmieji knygos metai buvo Lee ir Ditko k\xc5\xabryba, \xc5\xbdmogus-voras buvo vaizduojamas nuo pat jo atsiradimo, o jo paprasto \xc5\xbemogaus\xc2\xa0\xe2\x80\x93 Piterio Parkerio charakteris buvo kuriamas su geru humoro jausmu. Parkeris padalino savo gyvenim\xc4\x85 \xc4\xaf laisvai samdomo fotografo The Daily Bugle kompanijoje, kad gal\xc4\x97t\xc5\xb3 pad\xc4\x97ti sau ir jo glob\xc4\x97jai Tetai Mei. Tuo pa\xc4\x8diu metu Parkeris kovojo su blogie\xc4\x8diais b\xc5\xabdamas \xc5\xbdmogumi-voru. Antagonist\xc5\xb3 jis tur\xc4\x97jo ir tarp bendraklasi\xc5\xb3, tai Fle\xc5\xa1as Tomsonas ir Liza Alan._NEWLINE_Steb\xc4\x97dami Piterio kasdienyb\xc4\x97 b\xc4\x97das, Lee ir Ditko k\xc5\xabr\xc4\x97 heroj\xc5\xb3, kuris buvo paauglys ir dirbo vienas, tai buvo labai ne\xc4\xafprasta._NEWLINE_Taip pat daugiausia \xc5\xbdmogaus-voro prie\xc5\xa1inink\xc5\xb3 ir pagalbini\xc5\xb3 veik\xc4\x97j\xc5\xb3 buvo pristatyti \xc5\xa1iame komikso periode. Numeryje #1 (1963\xc2\xa0m. kovas) pasirod\xc4\x97 D\xc5\xbe. D\xc5\xbe. D\xc5\xbeeimesonas ir jo astronautas s\xc5\xabnus D\xc5\xbeonas D\xc5\xbeeimesonas, taip pat ir superpiktadarys Chameleonas. Taip pat \xc4\x8dia buvo susitikimas su Fantasti\xc5\xa1kuoju ketvertu. Numeryje #2 (1963\xc2\xa0m. gegu\xc5\xbe\xc4\x97) pasirod\xc4\x97 pirm\xc4\x85 kart\xc4\x85 Grifas ir prasid\xc4\x97jo Parkerio fotografo karjera The Daily Bugle laikra\xc5\xa1tyje._NEWLINE_Lee-Ditko era t\xc4\x99s\xc4\x97si pristatant dar daugiau piktadari\xc5\xb3 ir pagalbini\xc5\xb3 veik\xc4\x97j\xc5\xb3, tarp j\xc5\xb3 numeryje #3 Daktaras A\xc5\xa1tuonkojis; Sm\xc4\x97lia\xc5\xbemogis ir Beti Brant numeryje #4; Drie\xc5\xbeas numeryje #6; Elektras numeryje #9, Misterijus numeryje #13, \xc5\xbdaliasis goblinas numeryje #14, Med\xc5\xbeiotojas Kravenas numeryje #15, reporteris Nedas Lydas numeryje #18; Skorpionas numeryje #20; Lydytas \xc5\xbemogus numeryje #28, tame numeryje taip pat buvo Parkerio mokyklos baigimas._NEWLINE_Parkeris pradeda lankyti Empire State universitet\xc4\x85 numeryje #31, \xc4\x8dia taip pat pasirodo ir jo nauji draugai ir klas\xc4\x97s draugai Gven Steisi ir Haris Ozbornas. Hario t\xc4\x97vas Normanas Ozbornas pirm\xc4\x85 kart\xc4\x85 pasirod\xc4\x97 numeryje #23 kaip D\xc5\xbeeimesono \xc5\xa1alies klubo narys, ta\xc4\x8diau jo vardas nebuvo atskleistas iki numerio #37.'